เคยสงสัยกันไหมคะว่า แป๊บนึงเนี่ยนานขนาดไหน
สวัสดีค่ะ วิวจากแชนเนล Point of View ค่ะ
กลับมาพบกันอีกครั้งนะคะในรายการ วิวเอ๋ยบอกข้าเถิด ค่ะ
รายการที่วิวจะหยิบเอาคำถามที่น่าสนใจนะคะ
ที่คนถามเข้ามาผ่าน #วิวเอ๋ยบอกข้าเถิด มาตอบให้ทุกคนฟังค่ะ
ซึ่งคำถามของเราในวันนี้นะคะ
ต้องบอกว่ามาในช่องทางที่ค่อนข้างจะพิเศษนิดนึงค่ะ
คือเขาไม่ได้พิมพ์มาในช่องคอมเมนต์
หรือว่าส่งมาเป็นข้อความอะไรนะคะ
แต่เขาต่อมาเป็นสายตรงเลยค่ะ
เดี๋ยวเราไปฟังคำถามพร้อม ๆ กันเลยดีกว่า
เคยสงสัยกันไหมครับว่าเวลาแป๊บนึงเนี่ย
มันนานแค่ไหน
สวัสดีครับ บอส กีรติครับ
ตั้งแต่เราเกิดมา คนก็จะแบบ
แป๊บนึงนะ เดี๋ยวเจอกัน
แป๊บนึง เดี๋ยวโทรกลับ
แป๊บนึง เดี๋ยวลงไป
แป๊บนึง เดี๋ยวเอาของไปให้
แป๊บนึง เดี๋ยวกินข้าว
แป๊บนึง
เราก็เลยอดสงสัยไม่ได้
เพราะว่าทุกครั้งที่ได้ยินคำนี้
เวลามันไม่ค่อยจะเท่ากัน
แป๊บนึงของบางคนก็สั้น แป๊บนึงของบางคนก็ยาว
ก็เลยต้องมาถามเนี่ยครับว่า
วิวเอ๋ยบอกข้าเถิดว่าแป๊บนึงเนี่ย มันยาวแค่ไหนอะครับ
แหม่ะ เป็นไงบ้าง
สมกับเป็นคนที่ขี้สงสัยมากจริง ๆ นะคะ
คำถามที่ส่งมานี่ อื้ม ตอบยากพอสมควรเลย
แต่ไม่ต้องห่วงค่ะ เพราะว่า
ก่อนที่วิวจะเริ่มอัดวิดีโอนี้
วิวไปหาข้อมูลมาเพื่อจะตอบคำถามนี้แล้วโดยเฉพาะค่ะ
ซึ่งต้องขอโทษไว้ล่วงหน้าเลยนะคะ
สำหรับใครที่อ่านคำถามนี้แล้ว
ตั้งใจจะมาหาคำตอบค่ะ
คำตอบมันอาจจะไม่ใช่แบบที่
ทุกคนต้องการนะคะ
อย่างไรก็ตามค่ะ พร้อมจะไปฟังเรื่องราวที่ทั้ง
สนุกแล้วก็ได้สาระรึยังคะ
ถ้าพร้อมกันแล้วก็ไปฟังกันเลยค่ะ
อะ ได้เวลาที่เราจะมาตอบคำถามกันแล้วค่ะ
แต่ก่อนอื่น ขออนุญาตนอกเรื่องซักเล็กน้อยนะคะ
หลายคนชอบถามวิวค่ะว่าเวลาที่วิวได้คำถามอะไรแบบนี้มาเนี่ย
วิวไปหาคำตอบยังไงนะคะ
ดังนั้นคลิปนี้ขออนุญาตค่อย ๆ เล่าให้ฟังซักเล็กน้อยแล้วกันค่ะ
ตอนที่วิวได้โจทย์มาเนี่ยว่า
เอ๊ะ คำว่าแป๊บนึงเนี่ย มันนานแค่ไหนนะคะ
แน่นอนค่ะว่าโจทย์นี้มันคือการนิยามศัพท์ใช่ไหมว่า
เออ แป๊บนึงมันแปลว่าอะไร มันหมายความว่ายังไง
พอเราพูดถึงการนิยามศัพท์ค่ะ
แหล่งแรกที่วิวจะไปหาข้อมูลเนี่ย
แน่นอนว่าก็ต้องเป็น
พจนานุกรมฉบับราชบัณฑิตยสถานใช่ไหมคะ
สิ่งที่จะให้ความหมายของคำศัพท์ต่าง ๆ
ในภาษาไทยได้ดีที่สุดค่ะ
ซึ่งต้องบอกก่อนเลยว่า
หลายคนจะไปเปิดพจนานุกรมตามวิวแต่ว่า
อาจจะหาคำว่าแป๊บไม่เจอค่ะ
รู้ไหมคะว่าเพราะอะไร
เพราะว่าหลาย ๆ คนเนี่ยชอบสะกดคำว่าแป๊บผิดค่ะ
คำว่าแป๊บนะคะสะกดแบบนี้
สระแอ ป. ปลา ไม้ตรี แล้วก็ บ.ใบไม้ นะคะ
อ่านว่า แป๊บ ค่ะ
ซึ่งคำว่าแป๊บตามพจนานุกรมฉบับราชบัณฑิตยสถานเนี่ย
ให้ความหมายไว้ถึง 3 ความหมายด้วยกันนะคะ
ความหมายแรกก็คือช่วงระยะเวลาแป๊บนึง
เหมือนที่เรากำลังจะคุยกันนี่แหละ
ส่วนความหมายที่สองเนี่ย
คำว่าแป๊บคำนี้ หมายถึง ท่อแป๊บ ด้วยนะคะ
สะกดเหมือนกันเป๊ะเลย
และความหมายที่สามก็คือ
กระดุมแป๊บค่ะ คือกระดุมที่เป็นสองอันแล้วประกบติดกัน
กดแล้วมีเสียงดังแป๊บนะคะ
อันนั้นก็เรียกว่ากระดุมแป๊บเหมือนกันค่ะ
ส่วนคำใกล้เคียงที่คนมักจะสะกดผิดนะคะก็คือ
สระแอ ป. ปลา แล้วก็ บ. ใบไม้ ค่ะ
คำนี้ตามพจนานุกรมฉบับราชบัณฑิตยสถานเนี่ย
ให้ความหมายไว้เป็นความหมายอื่นนะคะ
ก็คือคำนี้มันอ่านว่า แปบ ค่ะ ไม่ใช่ แป๊บ นะคะ
ดังนั้นก็คือชื่อขนมถั่วแปบนะคะ
หรืออีกความหมายนึงก็คือเป็นชื่อปลานะคะ
และความหมายสุดท้ายค่ะ ก็คือความหมายที่
มันหมายถึงลักษณะที่มันแบน ประมาณนั้นค่ะ
ส่วนถ้าใครสะกดคำว่าแป๊บแบบอื่นนอกเหนือจากนี้นะ
ก็...เป็นคำที่ไม่มีความหมายนะคะ
ดังนั้นคำว่าแป๊บที่ถูกต้องจะต้องสะกดว่า
สระแอ ป. ปลา ไม้ตรี แล้วก็ บ. ใบไม้ ค่ะ
ทีนี้ช่วงระยะเวลาแป๊บนึงเนี่ย
เมื่อกี้เราเห็นไปแล้วใช่ไหมว่า
ตามพจนานุกรมให้ความหมายว่ายังไง
คือเขาให้ความหมายแค่ว่า ชั่วเวลานิดเดียว
ดังนั้นมันไม่ได้ระบุเลยว่าช่วงเวลานิดเดียวของแป๊บนึงเนี่ย
มันสั้น มันยาว มันอะไรยังไง
เทียบเคียงกับอะไรนะคะ
จะแตกต่างจากการให้ความหมายเวลาอื่น ๆ ของไทย เช่น
ชั่วพริบตาเดียว อันนี้ชัดเจนว่า
ก็ชั่วกะพริบตาทีเดียวนะคะ
หรือว่าชั่วลัดนิ้วมือเดียว ก็คือชั่วเวลาที่ดีดนิ้ว
แค่นี้นะคะ
ทีนี้ก็เลยต้องบอกว่า เอาจริง ๆ นะคะ
สารภาพตรงนี้เลยว่าถ้าถามว่า
แป๊บนึงเนี่ยนานแค่ไหน บอกเลยว่าตอบไม่ได้ค่ะ
แต่เดี๋ยวก่อนนะคะ ก่อนที่หลายคนจะกดปิดวิดีโอ
ต้องบอกว่าภาษาไทยของเราเนี่ยตอบไม่ได้ค่ะ
แต่ถ้าเราลองไปเทียบเคียงกับภาษาอื่น ๆ
เราอาจจะได้ความรู้อื่น ๆ ที่น่าสนใจนะคะ
ดังนั้นวิวก็เลยค้นต่อค่ะว่า
เออ จริง ๆ คำว่า แป๊บ เนี่ย
ถ้าเราแปลเป็นภาษาอังกฤษนะ
มันน่าจะตรงกับคำศัพท์ไหนมากที่สุด
คิดไปคิดมาค่ะก็คิดได้ว่า
เออ มันน่าจะตรงกับคำนี้ที่สุดแหละ
คำคำนั้นก็คือคำว่า
a moment นะคะ
เคยได้ยินไหม
wait a moment แปลว่า รอแป๊บนึง
ใกล้เคียงใช่ไหมคะ
ทีนี้คำว่า แป๊บ เนี่ยอาจจะตอบไม่ได้ค่ะ
ว่าเป็นระยะเวลาที่ยาวนานแค่ไหน
แต่คำนึงที่ตอบได้แน่ ๆ นะคะก็คือ
a moment ค่ะ
เพราะว่าเรารู้นะคะว่า a moment เนี่ยยาวนานแค่ไหนค่ะ
คือต้องบอกว่าในขณะที่วิวกำลัง
หาข้อมูลเรื่องแป๊บนึงยาวแค่ไหนเนี่ยนะคะ
วิวก็ไปเจอบทความนึงค่ะ
เป็นบทความภาษาอังกฤษนะคะ
ที่เขามาวิเคราะห์กันว่า
a moment เนี่ยยาวแค่ไหนค่ะ
ดังนั้นนะคะ เรามาฟังความเห็นของฝรั่งกันดีกว่าว่า
a moment ของเขา หรือว่าแป๊บนึงของเขาเนี่ย
มันยาวนานแค่ไหนค่ะ
จากการค้นหาข้อมูลของวิวค่ะ
ต้องบอกว่าถึงวิวจะบอกมาตลอดเลยนะว่า
a moment แปลว่าแป๊บนึง
แบบ เอ๊ย wait a moment แปลว่าเท่าไหร่ก็ไม่รู้
แต่จริง ๆ แล้วนะคะ สมัยก่อนค่ะ
คำว่า a moment ไม่ได้หมายถึงช่วงเวลาที่วัดไม่ได้นะคะ
แต่ว่าคำว่า moment เนี่ยนะคะ
มันเป็นหน่วยวัดเวลาในยุคกลางของยุโรปค่ะ
คือเราสามารถระบุได้ชัดเจนเลยว่า
moment นึงมันยาวประมาณเท่านี้แหละ
เพราะว่ามันเป็นหน่วยวัดเวลานะคะ
ก่อนที่ชาวตะวันตกเนี่ยนะคะ
เขาจะหันมานับเวลาแบบ minute แบบปัจจุบันค่ะ
คือแบ่ง 1 ชั่วโมงเป็น 60 นาทีนะคะ
สมัยก่อนเขามีการแบ่งเป็น moment มาก่อนค่ะ
ถามว่าเพราะอะไร ก็ต้องบอกว่า
เพราะว่าเวลาเนี่ยมันเป็นสิ่งที่มนุษย์กำหนดขึ้น ถูกต้องไหมคะ
คือถ้าเราลองมาสมมติกันดูนะคะว่าถ้าเราไม่มีนาฬิกา
เราไม่สามารถดูนาฬิกาได้เลยเนี่ย
เราจะรู้ไหมว่าตอนนี้มันผ่านไปแล้ว 1 นาที
ตอนนี้มันผ่านไปแล้ว 1 ชั่วโมง
หรือถ้าสมมติว่าวิวลบทิ้งไปเลยว่า
ยังไม่เคยมีใครแบ่งเวลาให้เราว่า
1 ชั่วโมงคือระยะเวลาเท่านี้
1 นาทีคือระยะเวลาเท่านี้
เราก็ไม่มีอะไรในท้องฟงท้องฟ้าอะไรต่าง ๆ
ที่เราจะสามารถมาวัดกันได้เลยใช่ไหมคะว่า
เออนี่ เวลามันผ่านไปแล้วเป็นระยะเวลาเท่านี้เท่านั้น
ดังนั้นค่ะ คนสมัยโบราณเขาก็เลยต้องมีการพยายามคิดวิธี
ที่จะแบ่งเวลากันออกมานะคะ
ซึ่งหลายแบบเนี่ยมันก็อาจจะตรงกันในหลากหลายชาติ
เพราะว่ามันเป็นปรากฏการณ์ทางธรรมชาติ
เช่น เขาสามารถดูได้ว่า
อ๋อ วันนึงก็คือเมื่อตอนที่พระอาทิตย์ขึ้นจนพระอาทิตย์ตก
จนพระอาทิตย์กลับมาขึ้นอีกรอบนึง
นี่ก็คือ 1 วันกับ 1 คืน
คือ 1 วันกับ 1 คืนของทั่วโลกมันก็จะเป็นเวลาที่
ระยะเวลาใกล้เคียงกัน ถูกต้องไหมคะ
ทีนี้
เขาก็อาจจะแบ่งได้ว่า
อ๋อ งั้นเวลากลางวันก็คือพระอาทิตย์ขึ้นจนถึงพระอาทิตย์ตก
อะ เราแบ่งระยะเวลากลางวันเนี่ย
เป็นครึ่งนึงของกลางวัน
ก็ต้องเป็นตอนที่พระอาทิตย์อยู่บนหัวเราพอดี
อะ ก็แบ่งเป็น 6 ชั่วโมงและ
ทีนี้ เอ๊ ระหว่างครึ่งนึงของ 6 ชั่วโมง
แบ่งครึ่งไปอีกที พระอาทิตย์อยู่เฉียง ๆ
ก็เป็น 3 ชั่วโมง
อะไรแบบนี้มันอาจจะเท่ากันค่ะ
แต่ในหน่วยเวลาที่มันเล็กมาก ๆ ในระดับนาทีเนี่ยนะคะ
ต้องบอกว่าสมัยก่อนเนี่ย
แต่ละชาติก็แบ่งกันกระจัดกระจายไปหมด
คนนั้นแบ่งแบบนี้ คนนี้แบ่งแบบนั้นนะคะ
ยกตัวอย่างง่าย ๆ ภาษาไทยของเราเนี่ย
สมัยก่อนเราก็ไม่ได้แบ่ง 1 ชั่วโมงเป็น 60 นาที ถูกต้องไหม
สมัยก่อนค่ะ เขาแบ่ง 1 ชั่วโมงเป็นทั้งหมด
10 บาทด้วยกันนะคะ
อันนี้เป็นหน่วยนับเวลาแบบไทยโบราณนะคะ
แบบที่ถ้าสมมติว่าใครเคยไปอ่านงานเก่า ๆ
อาจจะได้เห็นที่เขาบอกว่า
เอ๊ะ 1 ชั่วโมง เศษสังขยา 5 บาท
ก็แปลว่า 1 ชั่วโมงมี 10 บาท
5 บาทก็คือครึ่งชั่วโมงนะคะ
ดังนั้น 1 ชั่วโมง เศษสังขยา 5 บาทก็คือ
1 ชั่วโมงครึ่งนั่นเองค่ะ
อันนี้ก็เป็นหน่วยวัดเวลาแบบไทยนะคะ
เช่นเดียวกันเลยค่ะ ชาวตะวันตกเนี่ย
เขาก็มีการแบ่งเวลาของเขาเหมือนกันนะคะ
ซึ่งของไทยโบราณเนี่ย
เขาอาจจะมีวิธีการวัดอะไรของเขา
ด้วยการเอากะลามาเจาะรูเป็นนาฬิกาน้ำอะไรต่าง ๆ
ซึ่งได้รับแรงบันดาลใจมาจากจีน อะไรก็ว่ากันไปนะคะ
เราไม่ได้มาพูดถึงในที่นี้
แต่ถามว่ากลับมาที่ moment ของเราเนี่ย
ชาวตะวันตกเขาวัดเวลากันยังไงนะคะ ในสมัยโบราณ
ก็ต้องบอกว่าตอนนั้นยังไม่ได้มีนาฬิกาแบบปัจจุบันนี้ค่ะ
ที่เป็นนาฬิกา mechanic นะคะ
ที่มันเดินเครื่องด้วยอะไรต่าง ๆ
ให้มันเดินติ๊ก ๆ ๆ ตรงเวลานะคะ
สมัยก่อนค่ะ เขาวัดเวลากันโดยใช้
นาฬิกาแดดนะคะ
ทีนี้พอใช้นาฬิกาแดดเนี่ย ก็โอเค เราน่าจะรู้กันดีว่า
นาฬิกาแดดเขาก็แบ่งเวลากลางวันเป็น 12 ชั่วโมงนี่แหละค่ะ
แต่ในแต่ละชั่วโมงเนี่ยนะคะ
นาฬิกาแดดเขาไม่ได้แบ่งเหมือนกับนาฬิกาแบบปัจจุบันนี้ค่ะ
ซึ่งหน่วยวัดที่ใช้นาฬิกาแดดแบบนี้นะคะ
ต้องบอกว่าค่อนข้างจะเก่าแก่มาก ๆ เลย
คือวิวเนี่ยไม่รู้หรอกค่ะว่าเขาเริ่มต้นเมื่อไหร่นะคะ
แต่จากหลักฐานที่เก่าแก่ที่สุดที่เขาค้นพบกันเนี่ยว่า
มีการใช้นาฬิกาแดดแบบนี้
แล้วมีการแบ่งชั่วโมงเป็น moment เนี่ยนะ
มันเริ่มต้นขึ้นตั้งแต่ประมาณคริสต์ศตวรรษที่ 8 ค่ะ
แล้วก็ใช้กันมายาวจนถึง
คริสต์ศตวรรษที่ 13 เลยทีเดียวนะคะ
จนกระทั่งการคิดค้นนาฬิกาแบบปัจจุบันนี้เกิดขึ้นค่ะ
การนับเวลาด้วยนาฬิกาแดดเนี่ยมันถึงจะค่อย ๆ
หายจากไปนะคะ
ทีนี้ถามว่าเขาแบ่งกันยังไงนะคะ
ก็ต้องบอกว่าเขาก็แบ่งคล้าย ๆ กับปัจจุบันนี้นี่ล่ะค่ะ
คือในเวลากลางวันเนี่ยก็แบ่งออกเป็น 12 ชั่วโมงเนอะ
เวลาที่พระอาทิตย์เคลื่อนไปต่าง ๆ เนี่ย
นาฬิกาแดดมันก็ค่อย ๆ ไป แบ่งเป็น 12 ช่องค่ะ
แต่ทีนี้นะคะ แทนที่ใน 1 ชั่วโมงเนี่ย
เขาจะแบ่งเป็น 60 นาที
เขากลับแบ่งเป็นทั้งหมด
40 moments ด้วยกันค่ะ
ดังนั้นนะคะ ลองบวกลบคูณหาร
เทียบบัญญัติไตรยางศ์อะไรต่าง ๆ ออกมา
เทียบอัตราส่วนอะไรด้วยความรู้ทางคณิตศาสตร์นะคะ
คิดง่าย ๆ ค่ะ
1 ชั่วโมง เท่ากับ 40 moments
1 ชั่วโมง เท่ากับ 60 นาที
60 นาที เท่ากับ 40 moments
ดังนั้น 1 moment ก็เลยเท่ากับประมาณ
1 นาทีครึ่งหรือว่า
90 วินาทีนั่นเองค่ะ
ดังนั้นถามว่าเราเรียนรู้อะไรจากอันนี้
เราก็เรียนรู้ว่า
a moment ในภาษาอังกฤษเนี่ยนะคะ ก็คือเท่ากับ
90 วินาทีนั่นเองค่ะ
ดังนั้นนะคะ ถ้าสมมติว่าวิวจะสรุปแบบแถ ๆ นิดนึงเนี่ยก็
a moment เท่ากับ 90 วินาที
a moment แปลว่า แป๊บนึง
ดังนั้นแป๊บนึงที่ถูกต้องที่สุด
อาจจะเป็นระยะเวลา
90 วินาทีนั่นเองค่ะ
อย่างไรก็ตามนะคะ อันนี้มันเป็นการแปลแบบ
แถนิดนึงของวิวนะ เพราะว่า
เราไม่มีคำตอบให้แน่ ๆ หรอกค่ะว่า
แป๊บนึงคือระยะเวลาเท่าไหร่
เพราะว่าคนไทยเราไม่ได้คิดลึกอะไรกันขนาดนั้น
แป๊บนึงก็คือแป๊บเดียว ประมาณนั้นนะคะ
ขึ้นอยู่กับว่าใครจะแป๊บนึงสั้น แป๊บนึงยาว
ขึ้นอยู่กับว่าแต่ละคนคิดเห็นยังไงค่ะ
แต่เดี๋ยวก่อนค่ะ ถ้าสมมติว่าใครที่ฟังแล้วยังรู้สึกไม่สะใจนะคะ
ต้องบอกว่าในบทความที่วิวไปอ่านมาเนี่ย
เขาไม่ได้แปล a moment แค่เป็น 90 วินาที
แบบที่วิวเพิ่งเล่าไปค่ะ
แต่จริง ๆ แล้วเขาแปลออกเป็นถึง 9 แบบด้วยกันนะคะว่า
เขามีการวิเคราะห์อะไรต่าง ๆ ว่า
เออ a moment อาจจะเป็นแบบนี้ก็ได้
อาจจะเป็นแบบนี้ก็ได้ อาจจะเป็นแบบนี้ก็ได้
เพราะว่าเขามองว่า
โอเค a moment เนี่ยมันเป็น 90 วินาทีแน่ ๆ แหละ
แต่คำศัพท์คำนึงเนี่ยนะคะ
ผ่านระยะเวลามานาน บางทีความหมายมันก็เปลี่ยนค่ะ
เช่นเดียวกับคำว่า a moment เนี่ย
มันเป็นการนับเวลาแบบสมัยยุคกลางใช่ไหม
ดังนั้นในสมัยปัจจุบัน
a moment มันอาจจะไม่ได้แปลเหมือนกับสมัยยุคกลางแล้ว
เขาก็เลยวิเคราะห์ออกมาอีกทั้งหมด 8 แบบนะคะ
ด้วยทฤษฎีในรูปแบบต่าง ๆ
ไม่ว่าจะเป็น a moment คือช่วงระยะเวลานึงที่เราฝัน
a moment คือช่วงระยะเวลาที่ความคิดส่งไปถึงสมองเรา
a moment คือโอ๊ย เยอะแยะอีกมากมายเลยค่ะ
ดังนั้นถ้าสมมติว่าใครสนใจอ่านเพิ่มเติมนะคะก็
วิวลง link ไว้ให้ใน description box ข้างล่างแล้วนะคะ
เป็นอ้างอิงเหมือนกับทุกคลิปเลย
สามารถไปหาอ่านกันเพิ่มเติมได้ค่ะ
แต่วันนี้วิวขออนุญาต
หยุดความอยากรู้อยากเห็นของตัวเองไว้ที่
a moment เท่ากับ 90 วินาทีตามแบบยุคกลางค่ะ
หวังว่าจะตอบคำถามของทุกคน
และตอบคำถามของคุณบอส กีรติให้หายสงสัยได้นะคะ
ส่วนใครที่เชื่อหรือไม่เชื่อยังไง
คิดว่าแป๊บนึงคือระยะเวลาเท่าไหร่
สามารถคอมเมนต์มาคุยกันด้านล่างได้นะคะ
หรือจะฝากคำถามอื่น ๆ ไว้เพื่อให้วิวตอบในคลิปถัด ๆ ไป
สำหรับวันนี้ถ้าใครชื่นชอบคลิปนี้นะคะ
อย่าลืมกดไลก์เป็นกำลังใจให้วิวแล้วก็
กดแชร์เพื่อชวนเพื่อน ๆ มาดูด้วยกันค่ะ
แล้วพบกันใหม่โอกาสหน้านะคะ
บ๊ายบาย
สวัสดีค่ะ
เป็นไงบ้างคะทุกคน
รู้สึกว่าตัวเองโดน clickbait รึเปล่าหรือว่าอะไรยังไง
แต่เอาเป็นว่าจริง ๆ เรื่อง moment เนี่ย
มันก็เป็นอะไรที่วิวอยากเล่าให้ทุกคนฟัง
มาค่อนข้างจะนานแล้วค่ะ
แต่ว่าหาโอกาสไม่ได้นะคะ
ประจวบเหมาะกับได้คำถามจากคุณบอส กีรติมา
ตรงกับที่วิวอยากเล่าพอดีเลย
ก็เลยอ่ะ ไหน ๆ ก็ไหน ๆ หยิบคำถามนี้ขึ้นมา
ตอบให้ทุกคนฟังแล้วกันค่ะ
เอาเป็นว่าวันนี้ลาไปก่อนแล้วกันนะคะทุกคน
บ๊ายบาย
สวัสดีค่ะ